stanford-oval/wikipedia huggingface dataset:
דייוויד קארפ
ראשית חייו

קארפ גדל במנהטן, לאבא מפיק קולנוע ולאמא מורה, אשר התגרשו כשהיה בן 17. בנעוריו, התחיל לעבוד עם שפת HTML ולעסוק בתכנון ובניית אתרים לעסקים מקומיים. בגיל 15 פרש מהלימודים והוא מעולם לא קיבל דיפלומה; עם זאת, האמין שחינוך ביתי ועשייה מגוונת היא דרך טובה להרשים אוניברסיטאות.
קריירה

קארפ התחיל לעבוד בגיל 14 אצל חבר משפחה, מפיק אנימציות בשם פרד. קארפ הוקסם מעבודתם של מהנדסי המחשבים בסביבה החדשה וביקורו במקום העבודה הפך לקבוע. לאחר שעזב אל לימודי התיכון, קארפ התחיל ללמוד יפנית, ובמקביל, עם עבד על תוכנה לסיכויי זכייה בבלק ג'ק ופוקר עם מורו הפרטי למתמטיקה. יום אחד כאשר יוצר האתר UrbanBaby חיפש עזרה טכנית לאתרו, עובד של פרד המליץ על קארפ לעבודה. השניים יצרו קשר, וקארפ סיים עבורו פרויקט שהיה אמור לקחת כמה ימים לאחר 4 שעות בלבד; הודות לכך הוא מונה למנהל מוצר של החברה. בגיל 17 קארפ עבר לבד לטוקיו לתקופה של חמישה חודשים, ולאחר שהאתר שלהם נמכר ל-CNET בשנת 2006, קארפ יצר תוכנה משלו בעזרת הכסף שהרוויח ממכירת המניות שהיו לו בחברה. אדם בשם מרקו הצטרף לעבודתו כמהנדס לאחר שיצר קשר עם קארפ דרך הודעה שפרסם בקרייגסליסט. קארפ התעניין במיקרו-בלוגינג זמן מה, ולאחר שראה שהתחום לא מתקדם במשך שנה של המתנה, הוא ושותפו לעבודה התחילו לעבוד על אתר הבלוגים שלימים הפך לענק בתעשייה, טאמבלר, אשר שיצא יצא לאור לקראת סוף 2007. שבועיים אחר כך כ-75,000 משתמשים כבר היו רשומים, ולאחר חודש והצעה מפתה מכר קארפ כ-25% משווי מניות החברה לקבוצת משקיעים קטנה. ב-2013 החברה נמכרה ליאהו, אך קארפ המשיך לכהן כיו"ר שלה.
חיים אישיים

בשנת 2011 קארפ היה במערכת יחסית עם רייצ'ל איקלי, שפית במקצועה, אך השניים נפרדו לאחר 3 שנים. בשנת 2014, קארפ מונה למועצת המנהלים של ארגון Planned Parenthood. בבחירות האמריקאיות לנשיאות ב-2016 תמך במועמדת הילרי קלינטון. בנובמבר 2017 הודיע קארפ על כוונתו לעזוב בסוף השנה את החברה.
דיסגנוס

| דיסגנוס> תקופה |
| --- | --- |
קרטיקון עליון, 80–75 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסים
משפחה:: צרטופסיים
סוג:: דיסגנוס
מינים
 D. encaustus  D. bicarinatus  D. peiganus  D. haydenianus
שם מדעי
 Dysganus

דיסגנוס (שם מדעי: Dysganus; משמעות השם: "אמייל גס") הוא סוג של דינוזאור ממשפחת הצרטופסיים, שחי בתור הקרטיקון לפני 80 עד 75 מיליון שנה מזמננו במהלך הקמפן.
מאובנים של דינוזאור מסוג זה התגלו בתצורות נהר ג'ודית (אנ') שבמונטנה בידי חוקר המאובנים האמריקאי אדוארד דרינקר קופ בשנת 1876. הוא סיווג 4 מינים בסוג זה, אך ב-1907 החוקר ג'ון בל האטצ'ר הניח שמדובר בטקסון בטל, אשר מורכב למעשב משיניים של סטגוזאור. השיניים של כל מין כללו 8 שיניים, כולן מנותקות אחת מהשנייה ובעלות עיצוב המורכב ללעיסת חומר צמחי נוקשה כמו גזעים.
כיום מעריכים ששיניים מאובנות אלה השתייכו למין ממשפחת ההדרוזאוריים, אשר להם שיניים שטוחות חזקות באחורי הלסת.
דינוזאור זה היה אחד ממספר מינים שבוטלו ביניהם המונוקלוניוס, הפלאוסקינקוס, הטרכודון, הצרטופס, והטירנוזאוריים אובליסודון (Aublysodon) ודינודון (Deinodon).
דמיון (גאומטריה)

באיור זה, צורות בעלות אותו צבע הן צורות דומות
בגאומטריה, דמיון של עצמים פירושו שלשני העצמים יש אותה צורה בדיוק, אך גודל שונה. במילים אחרות, ניתן לקבל אחד מהם על ידי הגדלה או הקטנה של האחר, כלומר להביא למצב של חפיפה בין הצורות. בניסוח פורמלי, עצמים דומים הם עצמים חופפים עד כדי הגדלה או הקטנה, כלומר הכפלת כל הגדלים במספר קבוע. בדרך כלל מדברים על מצולעים דומים.
אם שתי צורות דומות, אז כל הזוויות המתאימות שוות, ההיקפים, הצלעות המתאימות וקווים מיוחדים (לדוגמה גבהים) נמצאים באותו יחס, והשטחים (של כל הצורה או של חלק ממנה, המוגדר באותו אופן בשתי הצורות) נמצאים ביחס הזה בריבוע. ניתן לדבר גם על גופים תלת-ממדיים דומים, ואז הנפחים נמצאים ביחס הזה בשלישית.
דמיון עצמי הוא מקרה בה צורה דומה לחלק של עצמה. צורה שיש לה דמיון עצמי בכל רמת קרבה היא פרקטל. בהשאלה, כל מערכת מתמטית שמכילה עותק של עצמה נקראת "דומה עצמית".
יחס הדמיון הוא יחס שקילות, ובמסגרתו כל המעגלים דומים זה לזה, כל הריבועים דומים זה לזה וכו'. חפיפה היא מקרה פרטי של דמיון, המתקבל כאשר היחס שווה ל-1.
דמיון משולשים

דמיון משולשים הוא השימוש הנפוץ ביותר בדמיון בין צורות. יש משפטים רבים המוכיחים כי שני משולשים הם דומים, אבל החשוב מכולם הוא משפט תאלס, האומר:
 \angle ADE=\angle ABC (בהינתן שהזווית על A נשארת קבועה) אם ורק אם הקווים הבאים הם מקבילים אם ורק אם  {\frac {AD}{DB}}={\frac {AE}{EC}}. אז, מכאן נובע שזוויות של 2 משולשים הן זהות אם ורק אם היחסים בין הצלעות המתאימות זהות.
דמיון מרובעים

דמיון מרובעים לא נפוץ כל כך כמו דמיון המשולשים, אך גם בו ניתן לעשות שימוש במתמטיקה.
על מנת להוכיח דמיון מרובעים יש לחתוך את המרובעים לשני משולשים על ידי אלכסון ולדמות את המשולשים שנוצרו בהתאמה.
יש לשים לב שהמרובעים דומים אך ורק אם הצלעות השוות במשולשים שנוצרו (האלכסון) מתאימות בהדמיה לצלעות השוות במשולשים שנוצרו במרובע השני ואך ורק אם צלעות סמוכות במרובע זה לא נגדיות במרובע השני.
ניתן באותה דרך להוכיח דמיון של מצולע עם n צלעות על ידי חיתוך לn - 2 משולשים דומים.
האיור של משפט תאלס
כאשר מתקיימות המשוואות משמאל, מתקיים דמיון בין המרובעים
דמיון!

| --- | --- |


 מידע כללי
 סוג:  מתחם שעשועים 
 מיקום:  פלורידה 
 מדינה:  ארצות הברית 
 הקמה ובנייה
 תקופת הבנייה:  ?–1982
 תאריך פתיחה רשמי:  1982 
 קואורדינטות:  28°22′22″N 81°33′04″W﻿ / ﻿28.3729°N 81.5512°W﻿ / 28.3729; -81.5512
 אתר רשמי
  (למפת אורלנדו מוגדלת) דמיון!(למפת אורלנדו רגילה) דמיון!
 
ביתן הדמיון! (באנגלית: The Imagination! Pavilion), שנקרא בעבר "ביתן המסע אל הדמיון" (The Journey Into Imagination Pavilion), הוא אחד הביתנים של פארק השעשועים אפקוט בדיסניוורלד שבפלורידה. הביתן כולל מתקנים שנושאם הוא "הדמיון".
מאז הקמת הביתן בשנת 1982 הוא ממומן על ידי חברת איסטמן קודאק.
היסטוריה

ביתן הדמיון נפתח לציבור בשמץ 1982 וכלל אזור בו הוצג הסרט התלת־ממדי "מסעות הקסם". כמו כן הוצגה בביתן המצגת "עושים זיכרונות" שהציגה את ההיסטוריה של הצילום.

בשנת 1983 נפתחה האטרקציה "מסע אל הדמיון" ושם המתקן שונה לשמה של האטרקציה. כמו כן נפתח מעל האטרקציה אזור "אימג'וורקס". בשנת 1986 הוחלף הסרט "מסעות הקסם" בסרט התלת־ממדי "קפטן איו" בבימוי ג'ורג' לוקס ובכיכובו של מייקל ג'קסון. בשנת 1994 הוחלף הסרט בסרט התלת־ממדי "יקירתי, הקהל התכווץ" בכיכובם של ריק מורניס (בתפקיד פרופסור ויין זלינסקי) ואריק אידל (בתפקיד מנהל המכון לדמיון, ד"ר נייג'ל צ'אנינג). ב-2010 הסרט הוחזר להיות קפטן איו אך נסגר בשנת 2015 כדי לפנות מקום לאטרקציה פסטיבל הסרטים הקצרים של דיסני ופיקסאר.
באמצע שנות ה-90 שונה שם הביתן ל"דמיון!".
גרסת חגיגת המילניום

בשנת 1997 חברת פוג'יפילם, מתחרתה העיקרית של קודאק הציעה לחברת וולט דיסני לממן את המתקן ולהקים במקומו רכבת הרים. באותה עת עמד להסתיים החוזה של דיסני עם קודאק, וחברת וולט דיסני שקלה הצעה זו. לבסוף הציעה קודאק להמשיך לממן את המתקן תוך שיפוץ האטרקציה העיקרית בו והפיכתה לאטרקציה "מדעית" יותר. חברת וולט דיסני בחרה בהצעת קודאק שכללה מתקן מחודש שיותר זול להפעילו (המתקן הקודם של "מסע אל הדמיון" היה המתקן שהפעלתו הייתה היקרה ביותר, על אף היותו המתקן הפופולרי ביותר). בסוף שנת 1997 החליטה חברת דיסני לקבל את הצעת חברת קודאק מחשש שהציבור יעדיף מתקן מסוג מתקן אפל כפי שהיה קודם לכן על רכבת הרים. בשנת 1998 נסגר מתקן "מסע אל הדמיון" לשיפוצים. במסגרת השיפוצים הוקטנו מזרקות המים הקופצים שמחוץ לפירמידת הזכוכית במטרה להגדיל את השטחים המסחריים במתקן.
המתקן המחודש נפתח בשנת 1999 במסגרת חגיגות המילניום שנערכו באפקוט. תמת המתקן שונתה והוא הפך חלק מעלילת הסרט "יקירתי הילדים התכווצו" - כאשר במקום דמות הדרימפיינדר הופיעו דמויות מהסרט, וכן הדמות פיגמנט הופיעה רק זמן קצר ביותר בסוף המתקן.
בעקבות המחאה הציבורית הוחלט לשנות את המתקן ודמותו של פיגמנט הוחזרה למתקן.
דבי הארי

| --- | --- |

 לידה:  1 ביולי 1945 (בת 79) מיאמי, פלורידה, ארצות הברית
 שם לידה:  דברה אן הארי
 מוקד פעילות:  ארצות הברית 
 תקופת הפעילות:  מ-1965
 מקום לימודים:  אוניברסיטת סנטנארי, תיכון הות'ורן 
 סוגה:  רוק • גל חדש • פאנק רוק • דיסקו
 סוג קול:  מצו-סופרן 
 שפה מועדפת:  אנגלית אמריקאית 
 חברת תקליטים:  Chrysalis, גפן רקורדס, Sire, Eleven Seven
 www.blondie.net
 פרופיל ב-IMDb
 חתימה:  
 
דברה אן (דבי) הארי (Deborah Ann "Debbie" Harry‏; נולדה ב-1 ביולי 1945) היא זמרת-יוצרת ושחקנית אמריקאית, הידועה בעיקר כסולנית להקת הגל החדש בלונדי.
ביוגרפיה > רקע

פרק זה לוקה בחסר. אנא תרמו לוויקיפדיה ו.
דבי הארי היא בתם של קת'רין וריצ'רד הארי, בעלי חנות מתנות בהוות'ורן, ניו ג'רזי, שאימצו אותה כשהייתה בת שלושה חודשים. לדבריה, השם בו נרשמה בתעודת הלידה היה אנג'לה טרימבל. הארי סיימה את בית הספר התיכון בהוות'ורן בשנת 1963, ולאחר מכן השלימה לימודי תעודה ב-Centenary College שבניו ג'רזי בשנת 1965. בסוף שנות השישים עברה להתגורר בניו יורק, ועבדה למשך שנה כמזכירה במשרד המקומי של תחנת הרדיו של ה-BBC. לאחר מכן הייתה מלצרית במועדון Max's Kansas City, עבדה בדאנקן דונאטס, והייתה רקדנית ושפנפנת פלייבוי.
הארי החלה את קריירת המוזיקה שלה בלהקת הפולק רוק The Wind in the Willows. בתחילת שנות השבעים הצטרפה לשלישיית The Stilettos, שם פגשה את כריס סטיין, לימים בן זוגה לחיים והגיטריסט של להקת בלונדי. הארי וסטיין הקימו את בלונדי באמצע שנות השבעים, ובלונדי החלה להופיע תדיר במועדונים Max's Kansas City ו-CBGB בניו יורק. בשנת 1976 יצא אלבום הבכורה של בלונדי שבעקבותיו החלה ההצלחה המסחרית, תחילה באוסטרליה ובאירופה ורק לאחר מכן גם בארצות הברית.
הארי וסטיין קיימו מערכת יחסים זוגית ממושכת ללא נישואין וללא ילדים. באמצע שנות השמונים לקחה הארי פסק זמן ממושך בן כמה שנים כדי לסעוד את מיטת חוליו של סטיין. השניים נפרדו בסוף שנות התשעים אך המשיכו לעבוד ביחד.
באפריל 2014 סיפרה הארי בראיון שהיו לה מערכות יחסים עם נשים רבות והצהירה כי היא ביסקסואלית.
ביוגרפיה > קריירת משחק

בשנת 1980 כיכבה במותחן הפשע מסוגת נאו נואר "עיר אפלה" לצדה של פט בנאטר. בשנת 1983 הייתה הארי אמורה לככב לצד אנדי קאופמן במחזה Teaneck Tanzi: The Venus Flytrap על במות ברודוויי. אולם למרות שהמחזה (בכיכובם של שחקנים אנגלים) הצליח מאוד על במות לונדון, הצגתו בניו יורק הופסקה לאחר הופעה אחת בלבד. מאוחר יותר באותה שנה כיכבה הארי בסרטו של דייוויד קרוננברג וידאודרום. בשנת 1987 כיכבה בסרט Forever Lulu לצד אלק בולדווין. בשנת 1988 השתתפה בסרטו של ג'ון ווטרס היירספריי.
בשנת 1997 כיכבה בסרט הקומדיה "אני, אמא והמאפיה היהודית" בתור אימו היהודייה והשתלטנית של הדמות הראשית, אותו גילם נורמן רידוס.
הארי השתתפה בעוד כמה סרטים, בעיקר בתפקידי משנה. בשנת 2001 השתתפה בסרט העצמאי "פלופר".
הופיעה בתפקידי אורח בתוכניות הטלוויזיה החבובות, מד טי.וי, סברינה, סאטרדיי נייט לייב וסוכן סמוי.
דיסקוגרפיה

הארי השתתפה בעשרה אלבומי אולפן, שלושה אלבומי הופעות חיות ושלושה-עשר אלבומי אוסף של בלונדי (רשימה בערך על הלהקה). כמו כן הוציאה הארי כמה אלבומי סולו כמפורט להלן.
דיסקוגרפיה > אלבומי אולפן

1981: Koo Koo
1986: Rockbird
1989: Def, Dumb, and Blonde
1992: Debravation
2007: Necessary Evil
דיסקוגרפיה > אלבומי אוסף

1998: Deborah Harry Collection
1999: Most of All - The Best of Deborah Harry
2004: French Kissin' - The Collection
הערות שוליים

↑  My 'sensual' nights with women, by Debbie Harry: Blondie star reveals she is bisexual despite relationship with bandmate, באתר daily mail, ‏5 באפריל 2014
| --- | --- |
בקרת זהויות :  NLI: 987007459823505171  PLWABN: 9810665536205606  BIBSYS: 98033455  BNE: XX888877  BnF: cb13895001c (data)  CiNii: DA16730374  GND: 121453863  ISNI: 0000 0001 1850 7182  LCCN: n82153284  MusicBrainz: 2e229823-0fc2-438b-aacb-5de02bd0b9b7  NKC: xx0021945  NLK: KAC201943120  NSK: 000413984  NTA: 072971398  RERO: 02-A005891466  SNAC: w6tk1n45  SUDOC: 085203904  Trove: 1282847  VIAF: 3220149198329274940007   WorldCat (עם VIAF): 3220149198329274940007
דייוויד קולינס

| --- | --- |

 לידה:  3 במרץ 1756 לונדון, ממלכת בריטניה הגדולה 
 פטירה:  24 במרץ 1810 (בגיל 54) הובארט, אוסטרליה 
 מדינה:  אוסטרליה, הממלכה המאוחדת של בריטניה הגדולה ואירלנד 
 השכלה:  בית ספר אקסטר 
 תפקיד:  פרקליט ניו סאות' ויילס (24 באוקטובר 1788–אוגוסט 1796)  Governor of Tasmania (16 בפברואר 1804–24 במרץ 1810) 
 
קולונל דייוויד קולינס (באנגלית: David Collins‏; 3 במרץ 1756 – 24 במרץ 1810) היה קצין נחתים בריטי ופרקליט ניו סאות' ויילס. הוא הפליג, כחלק מהצי הראשון לאוסטרליה, עם המושל ארתור פיליפ, כדי להקים מושבת עונשין במקום (כיום, סידני). מאוחר יותר, הוא נהיה מזכיר מושל ניו סאות' ויילס, וכיהן כסגן מושל ארץ ואן דימן (כיום, טסמניה), שבמהלכה הקים את העיר הובארט.
ביוגרפיה

דייוויד קולינס נולד ב-3 במרץ 1756, כבנם השלישי של ארתור טוקר קולינס (1718–1793), קצין נחתים (לימים מייג'ור גנרל) והנרייטה קרוליין לבית פרייזר (נפטרה ב-1807).
הוא שירת על הסיפון של מספר אוניות, בין היתר על הסיפון של אה"מ סאות'המפטון (1757) (אנ').
ב-1775, קולינס נסע לאמריקה הצפונית, ולחם בקרב גבעת בנקר.
בנובמבר 1776, הוא הוצב בהליפקס, נובה סקוטיה. ב-13 ביוני 1777, הוא התחתן עם מריה סטיוארט פרוקטור (אנ'), בתו של קפטן צ'ארלס פרוקטור (אנ').
באוקטובר 1786, התנדב קולינס לשרת במושבת העונשין הבריטית בניו סאות' ויילס. ב-29 בנובמבר, אל עף היעדר הכשרה משפטית, הוא מונה לפרקליט ניו סאות' ויילס של המושבה (אנ') החדשה ולנשיא בית המשפט הצבאי של חיל הנחתים של ניו סאות' ויילס (אנ'). במאי 1787, הפליג על סיפון הצי הראשון, והגיע למפרצון סידני בינואר 1788.
ביוני או ביולי 1788, מינה המושל פיליפ את קולינס למזכיר המושל. הוא שירת במושבה עד ל-1796.
ב-1803–1804, הוא הקים את העיר הובארט.
ראו גם

הצי הראשון לאוסטרליה
יומני הצי הראשון לאוסטרליה (אנ')
לקריאה נוספת

Chapman, Don (1986). 1788:The People of the First Fleet. Doubleday. ISBN 9780868242651.
Moore, John (1987). The First Fleet Marines. University of Queensland Press. ISBN 9780702220654.
Currey, John (2013). David Collins: A Colonial Life. Melbourne Univ. Publishing. ISBN 9780522863390.
Alexander, Alison, ed. (2005). The Companion to Tasmanian History. Hobart, Tasmania: Centre for Tasmanian Historical Studies, University of Tasmania. ISBN 1-86295-223-X. OCLC 61888464.
Nagle, John Flood (1996). Collins, the Courts and the Colony. University of New South Wales Press. ISBN 9780868401270.
Richards, D. Manning (2012). Destiny in Sydney: An epic novel of convicts, Aborigines, and Chinese embroiled in the birth of Sydney, Australia. First book in Sydney series. Washington DC: Aries Books. ISBN 978-0-9845410-0-3
Robson, L. L. (1983). A History of Tasmania. Volume I. Van Diemen's Land From the Earliest Times to 1855. Melbourne: Oxford University Press. ISBN 0-19-554364-5.
הערות שוליים

↑  Collins, David (1756–1810). Australian Dictionary of Biography. Melbourne University Press. 1966. ארכיון מ-2011-05-25. נבדק ב-10 בנובמבר 2021. {{cite book}}:  (עזרה)
↑  Currey 2013, p. 5.
↑  "Colonel David Collins". libraryireland.com. ארכיון מ-2017-09-29. נבדק ב-2014-02-20.
↑  Moore 1987, p. 29.
↑  Chapman 1986, pp. 65–67.
↑  "Introduction to the Colonial Secretary's Correspondence". The State Archives. New South Wales Government. אורכב מ-המקור ב-11 באפריל 2015. נבדק ב-28 באפריל 2015. in mid-June 1788 ... Phillip then appointed David Collins, the Deputy Judge Advocate in his place. ... Collins left Sydney in September 1796 {{cite web}}:  (עזרה)
↑  David Collins (אורכב 22.11.2013 בארכיון Wayback Machine), State Library
| המושלים של טסמניה |
| --- | --- | --- |
| המושלים של   ארץ ואן דימן | קולינס • דייבי • סורל • ארתור • פרנקלין • ארדלי-וילמוט • דניסון |  |
| לפני איחוד אוסטרליה | יאנג • בראון • קן • ולד • לפרוי • סטראהן • המילטון • פרסטון |  |
| אחרי איחוד אוסטרליה | האולוק • סטריקלנד • בארון • אליסון-מקרטני • ניודגייט • אלרדייס • אוגריידי • קלארק • ביני • קרוס • קורבט • גיידנר • בסטיאן • בורברי • פלימסול • בנט • גרין • באטלר • קוקס • אנדרווד • וורנר • בייקר |  |
| --- | --- |
בקרת זהויות :  NLI: 987007273344305171  ADB: collins-david-1912  GND: 123404029  ISNI: 0000 0000 8137 1321  LCCN: n85123706  NLA: 35029819  SNAC: w6x92ph2  Trove: 459200  VIAF: 57519929   WorldCat (עם VIAF): 57519929
דיסוננס

ערך זה עוסק בדיסוננס במוזיקה. אם התכוונתם למצב התודעתי, ראו .
דִּיסוֹנַנְס (צְרִימָה, או צְרִיר) (Dissonance - בלטינית, dis: חוסר, sonus: קול) הוא שילוב של שני תווים או יותר, היוצר מצב של חוסר הרמוניה, וצורם לאוזן. הדיסוננס שואף "להיפתר" לקונסוננס, משמע לעבור ממצב לא-הרמוני, מתוח, למצב הרמוני מאוזן, בו הצלילים משלימים זה את זה, מגבירים את התהודה אחד של השני ואינם צורמים לאוזן.
המרווחים הדיסוננטיים הם הסקונדה, הטריטון והספטימה. במוזיקת ימי הביניים נתפסו גם קונסוננטים בלתי-מושלמים (טרצה וסקסטה) כמרווחים צורמים ודיסוננטיים. ברנסאנס ובבארוק נחשבה הקוורטה אף היא לדיסוננטית, וזו נאלצה להיפתר לקונסוננס. במהלך ההיסטוריה, הגדרת הדיסוננס נעשתה יותר ויותר מצומצמת. המוזיקה הרומנטית של המאה ה-19 התבלטה בהרמוניה כרומטית, שטשטשה את הגבול בין הדיסוננס לקונסוננס.
במאה ה-20 נעשה שימוש רב בשפות מוזיקליות חדשות, שונות מההרמוניה הממוסדת; השיטה הסריאלית של ארנולד שנברג ראתה את המרווחים הדיסוננטיים כ"שווי ערך" לקונסוננטיים, ללא צורך בפתירתם. אתנומוזיקלוגים כבלה בארטוק וזולטאן קודאי השתמשו ביצירותיהם בסולמות עממיים מן הבלקן, שהיו בעלי בסיס הרמוני זר. אלה ואחרים תרמו ל"אמנציפציית הדיסוננס" (כפי שהגדיר זאת שנברג) – שחרור הדיסוננס מיחסי הגומלין עם הקונסוננס ויצירת השפה האטונאלית.
השימוש במרווחים הדיסוננטים נפוץ מאוד בג'אז.
הדיסוננס כמרווח מלודי

הופעתם של הדיסוננטים הנזכרים לעיל בו-בזמן לא הייתה בהכרח תקפה גם במקרים בהם הופיעו הצלילים בזה אחר זה. קפיצות שנחשבו דיסוננטיות היו קפיצות של טריטון ושל ספטימות. קפיצות של טרצות בימי הביניים לא נחשבו לדיסוננטיות, וכמו כן קפיצות של קוורטות לא נחשבו לדיסוננטיות בתקופת הבארוק וברנסאנס.
דורה שטוק

| --- | --- |

 לידה:  6 במרץ 1760 נירנברג, נסיכות הבוחר מבוואריה 
 פטירה:  30 במרץ 1832 (בגיל 72) ברלין, ממלכת פרוסיה 
 תקופת הפעילות:  1780–1832 (כ־52 שנים) 
 
דורה (דוריס, דורותיאה) שטוק (בגרמנית: Dora (Doris, Dorothea) Stock‏; 6 במרץ 1760 – 30 במרץ 1832) הייתה אמנית גרמנייה במאות ה-18 וה-19 שהתמחה בפורטרטים. חבריה ומכריה כללו כמה מהדמויות הבולטות ביותר כולל גתה, שילר ומוצרט.
ביוגרפיה

היא נולדה בנירנברג לחרט נחושת בשם יוהאן מייקל שטוק (1737–1773). אביה נישא בשנת 1756 לאלמנה המבוגרת ממנו בחמש שנים – מריה הלן אנדנר, לבית שוואבה (1733–1782) – שכבר היה לה בן, גאורג גוסטב, מנישואיה הקודמים. דורה הייתה הראשונה מבין שני ילדים ששרדו בנישואים אלה. שנתיים לאחר מכן נולדה אחותה הצעירה אנה מריה יעקובינה, שנקראה מינה (11 במרץ 1762 – 1843).
כשהייתה דורה בת חמש, קיבל אביה תפקיד בלייפציג ועבד כחרט ומאייר בחברת הדפוס וההוצאה לאור של ברייטקופף, ומשפחתו עברה אחריו ללייפציג כעבור כמה חודשים. למשפחת שטוק לא היה טוב. הם התגוררו בחדרי עליית הגג בקומה החמישית בבניין שקומותיו התחתונות אכלסו את מתקני דפוס ברייטקופף. האב עבד בחדר הקדמי, שם הייתה תאורת חלונות בשפע, כשהוא מוקף במשפחתו.
כמקובל באותה תקופה, שטוק לא למדה בבית הספר. עם זאת, היא למדה קריאה וחשבון, ואמה לימדה אותה מוזיקה על פסנתר בביתם. משפחת ברייטקופף העשירה גם הזמינה אותה לעיתים קרובות לביתם, שם שיחקה עם ילדים שקיבלו השכלה משמעותית יותר.
החל מזמן שהייתה בת שש, ביקר אצלם יוהאן וולפגנג פון גתה, שהפך בסופו של דבר לדמות הבולטת של הספרות הגרמנית, אך באותה תקופה היה בן 16 ולמד משפטים באוניברסיטה. גתה נרשם אצל אביה של דורה לשיעורי רישום וחריטה. גתה הצעיר לימד את דורה על התיאטרון וייצר הצגות ביתיות בהן דורה לקחה חלק. גתה גם דרש מדורה ומינה לשמש כמודיעות בכל פעם שהוא אירח חברה נשית, ובדאגה למשפחה, הוא הוציא את האב לשתות באורבקס קלר, סצנה שהונצחה מאוחר יותר בפאוסט.
גתה פגש את דורה ומינה הבוגרות מספר פעמים בשנים מאוחרות יותר ונשאר ביחסים ידידותיים איתן. היא מעולם לא ציירה את דיוקנו.
גתה נתן עצות לאביה של דורה כיצד לגדל את בנותיו: כעקרות בית. לאביה לא היו כוונות כאלה, ודורה למדה באומץ את אומנויות הרישום והחריטה על שולחן העבודה שלו. היא הייתה ככל הנראה התלמידה המצליחה שלו. בהמשך למדה דורה אצל אדם פרידריך אוזר ואנטון גרף, שניהם ציירים. לאחר מות אביה בשנת 1773, הצליחה דורה לעזור לשמור על פרנסת המשפחה, יחד עם אחיה למחצה הבכור, על ידי המשך הקשר העסקי של המשפחה עם ברייטקופף.
ביוגרפיה > חיי האהבה

בשנות העשרה המאוחרות היו לדורה שני מחזרים, ששניהם נדחו. בשנת 1780, בגיל 20, התארסה לנער בן 16, הסופר העתידי לודוויג פרדיננד הובר. מכיוון שלהובר לא היו כל אמצעי לפרנס משפחה, האירוסין היו ארוכים מאוד. בשנת 1788 עזב הובר ועוצב לתפקיד דיפלומטי במיינץ. אולם במקום לאפשר את הנישואין, המינוי הוביל לביטולם. הובר התחיל מערכת יחסים עם תרז פורסטר, אשתו של ג'ורג' פורסטר, שדורה גילתה זאת רק בשנת 1792. בעקבות אירוע זה דורה לא תכננה עוד להתחתן ונותרה רווקה למשך שארית חייה.
לאורך חייה דורה הייתה קרובה מאוד לאחותה הצעירה מינה. מינה התארסה לכריסטיאן גוטפריד קורנר זמן קצר לאחר שסיים את התואר באוניברסיטה. מינה וקורנר לא הצליחו להתחתן בגלל ההתנגדות של אביו העשיר של קורנר, שלא יכול היה לשאת את המחשבה שבנו גוטפריד יתחתן עם נערה עניה.
ב־1785 נפטר אביו של קורנר והותיר לבנו ירושה משמעותית. הדבר איפשר לגוטפריד ולמינה להתחתן. הם עשו זאת ב-7 באוגוסט ועברו לדרזדן, שם קורנר נכנס לתפקיד משפטי זוטר. לאחר ירח הדבש שלהם, דורה עברה לגור איתם, בחדר שינה קטן והקימה את מכשיר הציור שלה באזור המגורים המשותף.
גוטפריד, מינה ודורה הפכו במהרה את ביתם למרכז תרבותי חשוב. לקורנר נולדו שני ילדים ששרדו את הינקות. לשניהם היו חיים קצרים אך בעלי הישגים גבוהים: אמה קורנר (1788–1815), שהפכה לציירת מיומנת, ותיאודור קורנר (1791–1813), שהפך למשורר ידוע. דורה סייעה בגידול ובחינוך של שני הילדים, וציירה דיוקנאות שלהם.
החל משנת 1784 התיידדו דורה, הובר, מינה וקורנר עם המשורר פרידריך שילר. הידידות החלה ברעיון של דורה, ששלחה חבילה אנונימית של מתנות סמליות (תרומתה של דורה הייתה דיוקן מיניאטורי של כל אחד מהארבעה). מחווה זו נגעה מאוד בשילר שהיה בשלב מוקדם של הקריירה שלו. בשנת 1785 ביקר אותם בלושוויץ, כפר קטן מחוץ לדרזדן, שילר גר בסופו של דבר שנתיים בבית קורנר ונותר חבר לכל החיים שלהם. דורה הפיקה שלושה דיוקנאות של שילר.
בשנים 1813–1815 התרחשו אירועים לאומיים קשים וטרגיים. דרזדן היה בתוהו ובוהו ממלחמות נפוליאון, כאשר הבתים הגדולים (כולל בית קורנר) נכבשו על ידי חיילים צרפתים. אחיינה של דורה שטוק תיאודור, שהתנדב להילחם נגד נפוליאון, מת בפעולה (1813); והאחיינית אמה נפטרה ממחלה קצרה שנתיים לאחר מכן, והותירה את משפחת קורנר ללא ילדים. שטוק, שהייתה כאם שנייה לילדי אחותה, הייתה הרוסה כמו מינה וגוטפריד. לבסוף נקלע גוטפריד לסכסוך עם פרידריך אוגוסטוס, שליט סקסוניה, ואיבד את עבודתו.
בשנת 1815 עברו השלושה לברלין, שם מצא גוטפריד תפקיד כעובד מדינה, ושם בילתה את שארית חייה.
היא הפסיקה לצייר לאחר 1821, בשל מחלה.
עבודתה האומנותית

האמנות של דורה שטוק כללה כמעט אך ורק דיוקנאות. הביוגרפית של שטוק לינדה סיגל מתארת ומעריכה את הציורים הללו בפירוט. במתווה, היא שופטת אותם כיצירות מתחשבות, הבולטות ביושרן ובריאליזם שלהן ולא תמיד מחמיאות למצוירים.
שטוק עבדה בשלוש מדיות מועדפות: פסטלים, שמנים וכסף סילברפוינט. היא הייתה מעתיקה מחוננת, ולדברי סיגל "לא יכלה לעמוד במספר הבקשות להעתקות של יצירות בגלריה לציורים דרזדן".
היא הייתה חברה באקדמיה לאמנות בדרזדן; עבודותיה הוצגו שם חמש פעמים בשנים 1800–1813.
עבודתה האומנותית > דיוקן מוצרט

ככל הנראה, המפורסם ביותר מכל הדיוקנאות של דורה שטוק הוא העיבוד שלה של וולפגנג אמדאוס מוצרט. יכול להיות שזהו הדיוקן האחרון של מוצרט שנעשה בעודו בחיים, והוא שוכפל באופן נרחב.
באפריל 1789, כשהפיקה דיוקן זה, חיה דורה שטוק בדרזדן עם מינה וגוטפריד, ועדיין דמיינה את עצמה מאורסת להובר הרחוק. בשלב זה, מוצרט עבר בעיר ונתן קונצרטים, כחלק מהמסע בברלין שעשה באביב 1789. ב-16 או 17 באפריל 1789 ערך מוצרט חברתי בבית קורנר. שטוק ניצלה את ההזדמנות לשרטט דיוקן של מוצרט בכסף כסוף על לוח שנהב. הדיוקן די קטן: 7.6 על 6.0 סנטימטרים.
הערות שוליים

↑  Siegel, Linda (1993) Dora Stock, portrait painter of the Körner circle in Dresden (1785–1815). Lewiston, N.Y. : E. Mellen Press.
↑  Siegel, Linda (1993) Dora Stock, portrait painter of the Körner circle in Dresden (1785–1815). Lewiston, N.Y. : E. Mellen Press.ch. 1
↑  Anonymous (1999) Review of Dora Stock, portrait painter of the Körner circle in Vienna. Woman's Art Journal, Vol. 20, No. 1. (Spring – Summer), p. 67
↑  Speyer, Edward (1916) "Mozart at the National Gallery," The Burlington Magazine for Connoisseurs, Vol. 28, No. 156. (March), pp. 216–217+220–222
| --- | --- |
בקרת זהויות :  BnF: cb14584857c (data)  GND: 11925459X  ISNI: 0000 0000 6675 7779  LCCN: n94009098  NDL: 001330041  NKC: jx20070814007  RKD: 75316  ULAN: 500001086  VIAF: 22947168   WorldCat (עם VIAF): 22947168 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דורה שטוק".
דורה שטוק, ציור של אחותה, מינה קורנר
דורה שטוק, דיוקן של שילר
דיוקן מוצרט משנת 1789, פרי עבודתה של שטוק
דיוויזיית הפאנצר ה-23 (ורמאכט)

| --- | --- |

 פרטים
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  דיוויזיית שריון
 אירועים ותאריכים
 תקופת הפעילות:  21 בספטמבר 1941 – 8 במאי 1945 (3 שנים)
 מלחמות:  מלחמת העולם השנייה
 פיקוד
 מפקדים
דיוויזיית הפאנצר ה-23 (בגרמנית: 23. Panzer-Division) הייתה דיוויזיית שריון של הוורמאכט שלחמה במלחמת העולם השנייה.